Sute de greci au protestat pentru oprirea unui proiect de lege pentru sterilizarea animalelor de companie.
Sute de greci au protestat în fața parlamentului elen. Ei cer oprirea unui proiect de lege pentru sterilizarea animalelor de companie. Protestatarii au fost însoțiți de câinii de companie.
La Atena, sute de oameni au spus nu sterilizării animalelor de companie. Ei au manifestat în fața parlamentului grec împotriva unei propuneri legislative. Legea este încă în dezbatere publică.Un protestatar a calificat proiectul de lege drept "inacceptabil". "Am venit să protestăm împotriva legii inacceptabile care prevede sterilizarea animalelor de casă“, explică Gegias Dimitris, protestatar."Astăzi, suntem aici pentru a ne arăta dragostea față de copiii noștri, ei nu sunt doar câinii noștri“, spune și Xiro Christos, protestatar. Proiectul va fi supus la vot anul acesta. Guvernul grec spune că legislația încearcă să elimine "reproducerea necontrolată“ și practicile sale abuzive.La începutul acestei luni, prim-ministrul grec a scris pe Twitter că noul proiect de lege va sprijini și animalele fără stăpân.